જ્યારે મેં પોતાનો બ્લોગ લખવાનું નક્કી કર્યું ત્યારે એ સ્વાભાવિક વિચાર આવે કે શું લખવું? હું સાહિત્યિક માણસ તો છું જ નહીં. એટલે કવિતા કે વાર્તાઓ લખવું એ તો મારા ગજા બહારની જ વાત હતી. ત્યારે મેં કાર્તિકભાઇનો બ્લોગ જોયો. એ બ્લોગ પર મેં કશું પણ સાહિત્યિક ના જોયું. ફકત પોતાના અનુભવો અને કામની અંતરંગ વાતો તેમના બ્લોગ પર જોઇ. મને પણ આ જોઇને પ્રેરણા થઇ કે ચલો હું પણ મને જે યોગ્ય લાગે એ મારા અનુભવો અને જીવનની અંતરંગ વાતો લખું. કાર્તિકભાઇ એમના વ્યવસાય થકી ગુજરાતી ભાષા સાથે સંકળાયેલા છે તે ખૂબ જ સરસ વાત છે. સાથે સાથે માઇક્રોસોફ્ટના કટ્ટર વિરોધી છે.